Id-Deċiżjoni tal-Kunsill
ta' l-20 ta' Diċembru
dwar l-adozzjoni, f'isem il-Komunità, ta' programmi u miżuri konnessi ma' ħruġ ta' merkurju u kadmju taħt il-konvenzjoni għall-prevenzjoni ta' tniġġiż tal-baħar minn sorsi bażati fuq l-art
(85/613/KEE)
IL-KUNSILL TAL-KOMUNITAJIET EWROPEJ,
Wara li kunsidra t-Trattat li jistabbilixxi l-Komunità Ekonomika Ewropea, b'mod partikolari l-Artikolu 235 tiegħu,
Wara li kkunsidra r-rakkomandazzjoni mill-Kummissjoni [1],
Wara li kkunsidra l-opinjoni tal-Parlament Ewropew [2],
Billi fit-3 ta' Marzu 1975 il-Komunità approvat il-Konvenzjoni għall-prevenzjoni ta' tniġġiż tal-baħar minn sorsi bbażati fuq l-art [3];
Billi l-Komunità saret ukoll Parti Kontraenti għal dik il-Konvenzjoni;
Billi l-Kummissjoni ta' Pariġi, li tamministra l-Konvenzjoni, innegozjat programmi u miżuri dwar tfigħ ta' merkurju u kadmju u l-Komunità ntalbet biex tapprovahom bil-miktub sal-31 ta' Diċembru 1958;
Billi d-disposizzjonijiet ta' dawn il-prograami u miżuri jaqblu ma' dawk tad-Direttivi tal-Komunità fuq is-suġġett, jiġifieri d-Direttivi 76/464/KEE [4], 83/513/KEE [5], u 84/156/KEE [6];
Billi huwa għalhekk mixtieq li l-Komunità tapprova l-programmi u miżuri msemmija;
Billi t-Trattat ma pprovdiex il-poteri meħtieġa għal dan il-għan, barra minn dawk fl-Artikolu 235,
IDDEĊIEDA KIF ĠEJ:
Artikolu Uniku
1. Il-Kunsill b'dan japprova f'isem il-Komunità l-programmi u miżuri konnessi ma' tfigħ ta' merkurju u kadmju fil-qafas tal-Konvenzjoni għall-prevenzjoni ta' tniġġiż tal-baħar minn sorsi bażati fuq l-art.
It-testi tal-programmi u miżuri msemmija huma mehmuża ma' din id-Deċiżjoni.
2. Il-President tal-Kunsill huwa b'dan awtorizzat jaħtar il-persuna jew persuni bis-setgħa (bil-poter) li jinnotifika din l-approvazzjoni lill-Kummissjoni ta' Pariġi qabel il-31 ta' Diċembru 1985.
Magħmulha fi Brussel, fl-20 ta' Diċembru 1985.